Adlis aɣurbiz yettuneḥsab d yiwen n wallal gar wallalen n uselmed i yesɛan azal muqqren. Nezmer ad t-id-naf d win yettwasemrasen ama seg tama n uselmad, ama seg tama n unelmad. Adlis-a d win yesishilen tikli n temsirt imi aselmad s yes-s ara yeḍfer amahil i yellan deg-s. Ma d anelmad s yes-s ara iɛawen iman-is i wakken ad yesnerni timussniwin-ines akked d tzemmar-ines deg uxxam.